PĀRSKATS PAR MŪŽIZGLĪTĪBAS DARBA AKTIVITĀTĒM
Gulbenes novadā 2021.gadā

Gulbenes novada Izglītības pārvalde izstrādā un realizē dažādus projektus un iniciatīvas, kas saistītas gan ar pieaugušo izglītības un neformālās izglītības programmu organizēšanu (kursi, apmācības, diskusijas, motivācijas programmas, forumi), gan apmācībām nozaru speciālistiem, gan pasākumiem Eiropas dimensijas, kultūrizglītības  pieredzes  un  redzesloka  paplašināšanai:
1. 2021.gadā izsniegta 14 pieauguši neformālās izglītības programmu licences ( tai  skaitā 11 pieaugušo neformālās izglītības programmu  konkursa  ietvaros) un 3 licences Gulbenes novada bibliotēkai, un 7 interešu izglītības programmu licences ( no tām 6 programmām licence tika izsniegta atkārtoti). 
1.1. Interešu izglītības programmu  licences tika izsniegtas: 
· Annijai Ceriņai, programmai “Ābolīšu skola – angļu valoda mazajiem”
1.2. Interešu izglītības programmu licences atkārtoti tika izsniegtas: 
· Natālijai  Kvitkai,  programmai “Krievu  valoda”( bērniem vecumā  no  5  līdz  7  gadiem);
· Biedrībai “Radošā apvienība “Piektā  Māja””,  programmai  “Mākslas un  mākslas  tehniku iepazīšana  pirmsskolas vecuma  bērniem”;
· Rankas pamatskolai,  programmai “Neformālās  tālmācības  programma  diasporas  bērniem latviešu  valodas  un  sociālo  zinību  apguvei” 1.gads”;
· Rankas  pamatskolai, programmai “Neformālās  tālmācības programma diasporas bērniem latviešu  valodas  un  sociālo  zinību apguvei” 2. gads”;
· Rankas  pamatskolai,  programmai “Neformālās tālmācības  programma diasporas  bērniem latviešu valodas  un  sociālo  zinību  apguvei” 3.gads”; 
· Biedrībai  “Gulbene wrestling”,  programmai “Brīvā  cīņa – sports  un  veselības  stiprināšana”. 

2. 2021.gadā tika izsludināts  viens  pieaugušo  neformālās izglītības  finansējuma piešķiršanas konkurss un  finansējums  tika  piešķirts 11 programmām. Gulbenes novada kopējais  piešķirtais finansējums  EUR 7000 (septiņi tūkstoši eiro 00 centi). Katrai  programmai maksimālais piešķirtais finansējums no pašvaldības budžeta – EUR 700,- (Septiņi simti eiro un 00 centi). Programmas  tika  realizētas laikā no 2021.gada martam līdz decembrim. Piedāvātās mācību  programmu tēmas – šūšana, dizaina  produktu izstrāde, uzņēmējdarbības veicināšana, izšūšana, energoefektivitāte.
3. 2021. gadā tika uzsākti, turpināti un noslēgti ERASMUS+ un valsts programmas finansēti projekti gan skolu, gan jaunatnes darba, gan pieaugušo izglītības sektoros:
3.1. Projekts “DROP’IN” mērķis ir sniegt alternatīvus instrumentus pedagogiem darbā ar jauniešiem, kam ir palielināts risks priekšlaicīgi pamest skolu. Projektā iesaistītās izglītības iestādes – Lejasciema vidusskola, Tirzas pamatskolas un Jauniešu centrs “Bāze”
3.2. Projekts “POP UP Europa” ir pieredzes apmaiņas projekts starp četrām pašvaldībām, ar mērķi mācīties no kolēģiem Antverpenē, kā integrēt interaktīvā veidā dažādos pasākumos aktivitātes Eiropas dimensijas un Eiropas savienības popularizēšanai. Studiju vizītēs 2019. un 2020. gadā piedalīsies novada kultūras, jaunatnes un bibliotēkas darbinieki, kur iegūtās zināšanas realizēs novada organizētajos pasākumos.
3.3.  Projekts “MY Community 2020”, kura ietvaros tiks izstrādāta mācību programma un mācīti novada iedzīvotāji veidot digitālus stāstus par novada kultūrvēsturiskiem objektiem, notikumiem un cilvēkiem. 
3.4.  Projekts “Mācot Mācos pats”, kura ietvaros 14 skolotāji no Stāķu pamatskolas, Lizuma vidusskolas, Gulbenes novada vidusskolas dodas uz mācībām un pieredzes apmaiņu par darbu ar skolēniem ar mācīšanās grūtībām un uzņēmēja spēju attīstīšanu skolēniem.
3.5.  Labbūtības ceļakartes Gulbīša pamatskolā un Lizuma vidusskolā. Projekta konceptu un aktivitāšu plānu izstrādāja abu skolu pašpārvaldes. Projekta mērķis sekmēt skolēnu iekļaušanos  un labsajūtu skolā lai mazinātu pandēmijas un attālināto mācību sekas. 
3.6.  Key skills new opportunities for adults. Pieredzes apmaiņa par darbu pieaugušo neformālās izglītības jomā. Pieaugušo izglītotāji dodas uz partneru valstīm, lai uzkrātu pieredzi par pieaugušo izglītības aktivitātēm partnervalstīs.
3.7.  Escape Exclusion – educational escape adventures for schools and youthwork. No Gulbenes novada pašvaldības projektā ir iesaistījusies Gulbenes novada vidusskola, Tirzas pamatskola, JC “Bāze” projekta mērķis ir attīstīt dažādus izlaušanās istabas un spēles ko varētu izmantot izglītojošā darbā gan skolās, gan jauniešu darbā.
3.8.  Līdzdalības karuselis. Projekta mērķis ir  sekmēt pašpārvalžu darba attīstību ilgtermiņā. Projekta gaitā iesaistītās skolu pašpārvaldes izstrādā gan savu nolikumu, gan arī domā par nākotnes attīstību. Projektā ir iesaistītas 5 skolas no 4 novadiem. 
3.9.  Best Friends – agains Ageism – Intergenerational workshop between old people and children to brake the isolation of elderly people and support their social inclusion. Projekta mērķis ir izstrādāt dažādus rīkus starppaudžu izglītības veicināšanai. No Gulbenes novada šajā projektā ir iesaistīts SAC “Alejas” un PII “Auseklītis”. 
4. 2021. gadā pašvaldība turpina iesaistīties valsts un ESF finansēto projektu “Nodarbināto personu profesionālās kompetences pilnveide”, nodrošinot informatīvos pasākumus, materiālus un konsultācijas iedzīvotājiem par iespēju iesaistīties projektā savas kvalifikācijas pilnveidei vai jaunas profesijas iegūšanai.

